**Vezetői utasítás**

***gépek és berendezések felülvizsgálati rendjéről***

A …………….. Kft. (továbbiakban: Kft.) az alkalmazott emelőgépek felülvizsgálatának végrehajtására vonatkozóan a 47/1999. (VIII. 4.) GM rendelet (Emelőgép Biztonsági Szabályzat kiadásáról) és annak mellékletében leírtakat tekinti irányadónak.

A veszélyes gépek tekintetében a 1993. évi XCIII. törvény 21. § (2) bekezdésében előírtak alapján a 5/1993. (XII. 26.) MüM rendelet (a munkavédelemről szóló 1993. évi XCIII. törvény egyes rendelkezéseinek végrehajtásáról) 3. § leírtak és a rendelet 1/a mellékletében felsorolt veszélyes munkaeszközök jegyzékének figyelembe vétele mellett a 10/2016. (IV. 5.) NGM rendeletben (a munkaeszközök és használatuk biztonsági és egészségügyi követelményeinek minimális szintjéről) előírt időközönként elvégezteti az alábbiak szerint.

*Emelőgépek felülvizsgálatai:*

1. Üzembe helyezést megelőző munkavédelmi szempontú felülvizsgálat
* Az üzembe helyezést megelőzően kell elvégezni és ennek megfelelő minősítése esetén helyezhető üzembe az emelőberendezés
1. Időszakos vizsgálatok
* Ide tartoznak a fő- és szerkezeti vizsgálatok, valamint az időszakos biztonsági felülvizsgálat is.
* Az időszakos felülvizsgálatokat minimum 5 évente, vagy az emelőberendezés munkavégzési környezetének megváltozásakor kell elvégezni.
* Targoncák esetében a fő- és a szerkezeti vizsgálatot az emelőgép üzemi csoportszáma alapján, az 1. számú táblázatban meghatározott időközönként kell elvégezni.
* Az üzemi csoportszám a 2. számú segédtáblázatból kiolvasható, a terhelés és a használati időintervallumok függvényében.

*1. számú táblázat*

|  |
| --- |
| Fő- és szerkezeti vizsgálatok időintervallumai |
| Üzemicsoportszám | A szerkezeti vizsgálatok időköze | A fővizsgálatok időköze |
| óra² | hónap | óra² | hónap |
| 1 | 1600 | 8 | 4800 | 24 |
| 2 | 1400 | 7 | 4200 | 21 |
| 3 | 1200 | 6 | 3600 | 18 |
| 4 | 800 | 4 | 2400 | 12 |
| 5 | 600 | 3 | 1800 | 9 |

² Ha a működési idő óra szerinti pontos vezetésére nincs mód, a vizsgálatokat a táblázatban megadott naptári időközönként kell elvégezni.

2. számú táblázat

|  |
| --- |
| Segédtáblázat az üzemi főcsoportszám meghatározásához |
| Napi általános működési idő (óra) | A névlegesnéllényegesen kisebbterheléssel és ritkán anévleges terhelésselvaló üzemeltetés | Főleg a névleges vagya névlegeshez közeliterheléssel valóüzemeltetés | Állandóan a névlegesterheléssel valóüzemelés |
| 0 – 2-ig | 1 | 1 | 2 |
| 2 – 6-ig | 1 | 2 | 3 |
| 6 – 9-ig | 2 | 4 | 3 |
| 9 – 12-ig | 3 | 4 | 5 |
| 12 felett | 4 | 5 | 5 |

Az üzemi csoportszámot az üzembe helyezéskor meg kell határozni és az üzembe helyezési jegyzőkönyvben, valamint a kísérődokumentációban fel kell tüntetni. Ha a targonca üzemeltetési körülményei változnak, felül kell vizsgálni és szükség szerint módosítani kell az üzemi csoportszámot.

*Gépek, berendezések felülvizsgálatai:*

1. Veszélyesnek nem minősülő munkaeszköz esetében - ha annak biztonsága függhet a szerelés körülményeitől - a szerelést követően, de még a használatba vétel előtt és minden egyes új telephelyre vagy munkahelyre történő mozgatás után a megbízott személy ellenőrző felülvizsgálat keretében meggyőződik a biztonságos szerelésről, az egészséget nem veszélyeztető és biztonságos működés feltételeiről és körülményeiről.
2. Az időszakos ellenőrző felülvizsgálatra kötelezett munkaeszközt, a felülvizsgálat gyakoriságát és módját írásban kell meghatározni, figyelemmel az üzemeltetés körülményeire, a munkaeszközt érintő szabványokban foglaltakra és a gyártó által összeállított használati utasítás, üzemeltetési, karbantartási dokumentáció előírásaira. A leghosszabb felülvizsgálati időszak nem haladhatja meg az **öt évet**.
3. Szabványossági felülvizsgálat elvégzése szükséges:
* új villamos berendezés létesítésekor az üzemszerű használatbavétel előtt
* a villamos berendezés bővítése, átalakítása és javítása alkalmával, a szerelői ellenőrzés elvégzése után
* az érintésvédelem hibájára vagy hiányosságára visszavezethető, minden olyan rendellenesség észlelése esetén, amelynél a rendellenességi ok meghatározása, a javításhoz szükséges hiba behatárolása szerelői ellenőrzéssel nem volt elvégezhető
* vagy jogszabályban meghatározott gyakoriságú időszakos ellenőrző felülvizsgálat esetén
1. Az időszakos ellenőrző felülvizsgálatot szerelői ellenőrzéssel legalább a következő gyakorisággal kell elvégezni:
* kéziszerszámokon és hordozható biztonsági transzformátorokon **évente.**
* azon villamos berendezésrészen, amelyre a fentiek szerint nincs külön gyakoriság előírva, az érintésvédelmi szabványossági felülvizsgálat alkalmával, annak bevezető részeként **háromévente.**

Ezen vezetői utasítás 2019. ………………… lép hatályba és visszavonásig, illetőleg a jogszabály előírásokat érintő módosulásáig érvényes.

Kelt,………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

…………………….Kft.

***1. számú melléklet***

Nyilvántartás a gépek, berendezések felülvizsgálatainak időpontjairól

|  |  |  |  |
| --- | --- | --- | --- |
| **Sorszám** | **Gép, berendezés megnevezése** | **gyártó megnevezése és gyártási szám** | **Felülvizsgálat tervezett dátuma** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |
| 18. |  |  |  |
| 19. |  |  |  |
| 20. |  |  |  |